VLÁDA  SLOVENSKEJ  REPUBLIKY

Návrh 

UZNESENIE  VLÁDY SLOVENSKEJ REPUBLIKY
č. .......
zo dňa .......... 2005

k návrhu 
opatrení na zabezpečenie plnenia odporúčaní prijatých pre Slovenskú republiku pracovnou skupinou OECD proti podplácaniu zahraničných verejných činiteľov v medzinárodných obchodných transakciách

Číslo materiálu:

Predkladateľ:		podpredseda vlády a minister spravodlivosti 

V l á d a

A.	berie na vedomie

A.1	Správu o aplikácii Dohovoru o boji proti podplácaniu zahraničných verejných činiteľov v medzinárodných obchodných transakciách a Odporúčania z roku 1997 o boji proti podplácaniu v medzinárodných obchodných transakciách (ďalej len „hodnotiaca správa“) pracovnej skupiny OECD proti podplácaniu v medzinárodných obchodných transakciách (ďalej len „pracovná skupina“) a odporúčania prijaté pracovnou skupinou
	
B.	nesúhlasí

B. 1.	s odporúčaním vylúčiť možnosť uplatňovania „účinnej ľútosti“ v prípade podplácania zahraničných verejných činiteľov

C.	schvaľuje

C. 1.	návrh opatrení na zabezpečenie plnenia odporúčaní prijatých pracovnou skupinou (ďalej len „návrh opatrení“)

D.	ukladá

podpredsedovi vlády a ministrovi spravodlivosti

D. 1.	odôvodniť v pracovnej skupine nesplnenie odporúčania týkajúceho sa odstránenia ustanovenia o účinnej ľútosti z Trestného zákona 

Termín splnenia: december 2007

podpredsedovi vlády a ministrovi spravodlivosti, podpredsedovi vlády a ministrovi financií, podpredsedovi vlády a ministrovi hospodárstva, ministrovi zahraničných vecí, ministrovi vnútra a riaditeľovi odboru boja proti korupcii Úradu vlády

D. 2.	zabezpečiť plnenie odporúčaní prijatých pracovnou skupinou 

Termín splnenia: v zmysle návrhu opatrení

vedúcemu Úradu vlády

D. 3.	zabezpečiť kontrolu plnenia odporúčaní v zmysle návrhu opatrení

Termín splnenia: priebežne

E.	odporúča

generálnemu prokurátorovi, generálnemu riaditeľovi EXIMBANKY SR, riaditeľke Justičnej akadémie, predsedovi Slovenskej komory audítorov, guvernérovi Národnej banky Slovenska, predsedovi Slovenskej obchodnej a priemyselnej komory a predsedovi Najvyššieho kontrolného úradu

E. 1.	zabezpečiť plnenie odporúčaní prijatých pracovnou skupinou 

Termín splnenia: v zmysle návrhu opatrení 

Vykonajú:	podpredseda vlády a minister spravodlivosti 
		podpredseda vlády a minister financií
		podpredseda vlády a minister hospodárstva
		minister zahraničných vecí		
minister vnútra
		riaditeľ odboru boja proti korupcii Úradu vlády

Na vedomie:	generálny prokurátor
		generálny riaditeľ EXIMBANKY SR
		riaditeľka Justičnej akadémie
		predseda Slovenskej komory audítorov
		guvernér Národnej banky Slovenska
		predseda Slovenskej obchodnej a priemyselnej komory
		predseda Najvyššieho kontrolného úradu